ALAQUÀS CELEBRA EL XXVIIIé  MES DE L'ESPORT
15/05/2024

# ALAQUÀS CELEBRA EL XXVIIIé MES DE L'ESPORT

*   15/05/2024
*   [Esports](/categoria/7/0/esports)
*   [Imprimir](#)
*   Compartir
*    https://www.alaquas.org/documento.asp?id\_do=21989

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F21989%2F0&title=Ajuntament%20d%27Alaqu%C3%A0s.%20Premsa.ALAQU%C3%80S%20CELEBRA%20EL%20XXVIII%C3%A9%20MES%20DE%20L%27ESPORT)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/21989/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/21989/1505202413052024cartel_mes_del_deporte_2024_form_10_1__Form_4.jpg)](https://www.alaquas.org/ficheros/documentos/2024/2/21989/1505202413052024cartel_mes_del_deporte_2024_form_10_1__Form_10.jpg "<a href='https://www.alaquas.org/ficheros/documentos/2024/2/21989/1505202413052024cartel_mes_del_deporte_2024_form_10_1__Form_10.jpg' target=_blank><i class='fa fa-external-link' aria-hidden='true'></i>.ALAQUÀS CELEBRA EL XXVIIIé  MES DE L'ESPORT</a>")

La programació, organitzada per l'Ajuntament d'Alaquàs amb la col·laboració d'entitats esportives locals, tindrà lloc del 17 de maig al 30 de junio

L’Ajuntament d’Alaquàs ha posat en marxa el XXVIIIé Mes de l’Esport amb una programació per a tots els públics en la qual col·laboren entitats esportives d’Alaquàs. Les activitats se celebraran entre el 17 de maig i el 30 de juny.

La inauguració del Mes de l’Esport tindrà lloc el divendres 17 de maig a les 20 hores al Castell d’Alaquàs amb la tradicional Gala de l’Esport en què es premiaran els i les esportistes més destacats de la temporada. Serà el tret d’eixida a tota una programació d’activitats que comptarà amb campionats, trofeus, lligues, trobades, portes obertes, carreres, concursos i festes al voltant de l’esport.

En la programació prendran protagonisme entitats esportives locals amb activitats a través de les quals es podrà conéixer el treball que realitzen al llarg de l’any.

**Programació Mes de l’Esport**

El primer serà el Club Sportiu-Xe que celebrarà al seu dia especial el dissabte 18 de maig. El Grup Esportiu Royal Racket durà a terme com sempre el torneig de pàdel infantil i la lliga de tenis del 18 de maig al 8 de juny i el II Trofeu CPA Arabesco se celebrarà els dies 18 i 19 de maig. Del 20 de maig al 6 de juny tindrà lloc la solta de coloms i diverses jornades de portes obertes de Futsal.

El 21 de maig AMIAR celebrarà el Torneig Amateur individual de petanca i el 22 de maig tindrà lloc la Trobada Comarcal de Persones Majors. El 25 de maig serà la Trobada Comarcal d’Atletisme i el dissabte 1 de juny la XXXVa Volta a Peu i XIa Volteta Vila d’Alaquàs. El 2 de juny se celebrarà el XXVIIé Torneig d’Escacs Cadet-Aleví organitzat pel Club d’Escacs d’Alaquàs i el I Triatló Escolar Vila d’Alaquàs organitzat pel Club Triculpelat. El 6 de juny la jornada de portes obertes del Club de Gimnàstica Rítmica i els dies 1 i 23 de juny el Concurs de Pesca Social organitzat el Club de Pescadors Esportius d’Alaquàs.

Les activitats continuaran del 3 al 7 de juny amb la XXXIa edició de les Miniolimpíades Escolars i la competició de Pilota a mà organitzada pel Club Pilota a Mà d’Alaquàs tindrà lloc els dies 8, 15 i 21 de juny. El 12 de juny se celebrarà la xerrada “Tècnica de carrera i prevenció de lessions” organitzada pel Club d’Atletisme Vila d’Alaquàs  i el 14 de juny la XXa Caminada Popular per Alaquàs. El 21 de juny serà la IIIa Festa de Futbol Inclusiu organitzada pel CF Sporting Alaquàs i el 29 de juny el fi de curs-entrenament Taekwondo Sena a càrrec del Club Esportiu Sena de Taekwondo.

Consulta tots els detalls de la programació en aquest enllaç: [https://www.alaquas.org/agenda/21983/0/xxviiie\_mes\_esport](https://www.alaquas.org/agenda/21983/0/xxviiie_mes_esport)